Hugh S. Legaré

Hugh Swinton Legaré (født 2. januar 1797 i Charleston i Sør-Carolina, død 20. juni 1843 i Boston i Massachusetts) var en amerikansk diplomat og politiker.

Legaré ble født inn i en familie av skotsk avstamning med en hugenottisk tro. Før han var fem år gammel, ble han forgiftet av en vaksine som hemmet den naturlige vekst og utvikling av hans føtter, noe som gjorde at han ikke kunne dele gledene blant sine lekekamerater. I stedet ble han en ivrig student og ble president i Clariosophic Society ved College of South Carolina (idag University of South Carolina). Der tok han avgangseksamen i 1814 med klassens høyeste karakter og velrenommert for sin lærdom.
Deretter studerte han rettsvitenskap i tre år, påtok seg arbeid i Paris og Edinburgh i 1818 og 1819, og ble i 1822 medlem av advokatforeningen i South Carolina.

Etter å ha praktisert en tid i Charleston, ble han med i Representantenes hus i Sør-Carolina fra 1820 til 1821, og deretter igjen fra 1824 til 1830. Han var også grunnlegger og redaktør i Southern Review fra 1828 til 1832.

Fra 1850 til 1832 var han justisminister i Sør-Carolina, hvor han ble en støttespiller av delstatenes selvstyre og en motstander av nullifisering. Han var delstatens justisminister før han ble utnevnt til chargé d'affaires i Brussel i 1832, hvor han tjenestegjorde frem til 1836.

Ved sin tilbakekomst ble han innvalgt i USAs 25. kongress fra Det demokratiske partiet, men lyktes ikke å bli gjenvalgt for neste periode.

Den 13. september 1841 ble han utnevnt av president John Tyler til USAs justisminister, og ble i dette embedet frem til sin død den 30. juni 1843. Han tjenestegjorde også som fungerende utenriksminister fra 8. mai 1843 frem til sin død.

Legaré døde i Boston i Massachusetts mens han deltok i seremonien med avdukingen av Bunker Hill monumentet. Han ble først gravlagt på Mount Auburn kirkegård i Cambridge i Massachusetts, og ble senere flyttet til Magnoliakirkegården i Charleston.

Kutteren USCGC Legare (WMEC-912) er oppkalt etter han.

Referanser

Eksterne lenker 
 

USAs utenriksministre
USAs justisministre
Jurister fra USA
Personer fra USA av skotsk opphav
Personer fra Charleston i Sør-Carolina